b'\n_START_ARTICLE_\nEurovision Song Contest 2001\n_START_SECTION_\nDeltagerne\n_START_PARAGRAPH_\nAlle deltagerlandende i \xc3\xa5rets ESC telefonafstemning, idet man tidligere havde vedtaget at dette var det f\xc3\xb8rste show med tvungen telefonafstemning. Jury-stemmerne tjente s\xc3\xa5ledes kun som en n\xc3\xb8d-foranstaltning og blev kun brugt i enkelte lande, hvor der var problemer med teknikken eller hvor telekommunikations infrastrukturen var for svag. Der var ogs\xc3\xa5 en regel\xc3\xa6ndring vedr\xc3\xb8rende kvalifikationen af lande til showet i 2002. Ud over `de fire store\xc2\xb4 ville de 15 \xc3\xb8verst placerede i dette \xc3\xa5rs show kvalificere sig til n\xc3\xa6ste \xc3\xa5rs deltagelse. De \xc3\xb8vrige pladser for 2002 ville blive delt ud til de lande der ikke deltog i 2001, p\xc3\xa5 grund af deres lave point-gennemsnit for showene 1996-2000._NEWLINE_De store favoritter var Frankrig, Gr\xc3\xa6kenland og Slovenien. Desuden var der h\xc3\xb8je forventninger til latino-sangerne fra Malta og Spanien. Den svenske sang r\xc3\xb8g ind i et kontrovers, idet den havde stor lighed med det belgiske indslag fra ESC 1996 "Liefde is een kaartspel". Da afstemningen kom var der til sidst kun to reelle konkurrenter om f\xc3\xb8rstepladsen: Danmark og Estland. Estland endte \xe2\x80\x93 overraskende \xe2\x80\x93 som vindere.\n_START_SECTION_\nOrganiseringen\n_START_PARAGRAPH_\nDanmarks Radio havde visse problemer mens de organiserede showet; d\xc3\xa5rlig \xc3\xb8konomi og det at finde en passende lokalitet. Den endelige placering i Parken kom f\xc3\xb8rst i stand, efter tilsagn fra virksomheden bag Parken (Parken Sport & Entertainment) gav tilsagn om at bygge et sammef\xc3\xb8jeligt tag p\xc3\xa5. Denne l\xc3\xb8sning gav den hidtidige st\xc3\xb8rste lokalitet for afholdelse af et ESC: 38.000 tilskuere. St\xc3\xb8rrelsen var dog ikke en komplet succes, idet mange af tilskuerne ikke kunne se scenen ordentligt og for mange af bidragene virkede rummet simpelhen for stort.\n_START_SECTION_\nV\xc3\xa6rterne\n_START_PARAGRAPH_\nV\xc3\xa6rterne, Natasja Crone og S\xc3\xb8ren Pilmark, der kommenterede showet i parvise rim, fulde af jokes, tildrog sig megen kritik fra mange folk, is\xc3\xa6r fra Storbritanniens BBC kommentator Terry Wogan. Wogans konstant bidende kommentarer om v\xc3\xa6rtsparret, som han konsekvent refererede til som "Doctor Death and the Tooth Fairy/The Little Mermaid" ("Doktor D\xc3\xb8d og Tandfeen/Den lille havfrue") forn\xc3\xa6rmede nogle danskere s\xc3\xa5 meget, at BBC f\xc3\xb8lte sig forpligtet til at udsende en undskyldning.\n_START_SECTION_\nUnderholdning\n_START_PARAGRAPH_\nSom underholdning optr\xc3\xa5dte bandet Aqua mens der blev afgivet stemmer, med et medley af deres st\xc3\xb8rste hits, akkompagneret af Safri Duo p\xc3\xa5 slagt\xc3\xb8j og Nellie Ettison p\xc3\xa5 kor._NEWLINE_Den f\xc3\xb8rste song, "Around the World", blev afviklet uden st\xc3\xb8rre problemer, men der kom kold luft p\xc3\xa5 scenen, da forsangeren under introduktionen til sangen "Barbie Girl" udbr\xc3\xb8d "Fuck off, Ken" ("Pis af, Ken") og l\xc3\xb8ftede to fingrer mod publikum med ordene "Get a life, will you?" ("F\xc3\xa5 jer et liv"). P\xc3\xa5 trods af dette fortsatte showet med flere forn\xc3\xa6rmelser og afviklingen af sangene "Turn Back Time", "Pepper Girl", "Lollipop (Candyman)" og "Doctor Jones", Safri Duos "Played-A-Live (The Bongo Song)"  og til sidst Aquas egen "Cartoon Heroes". P\xc3\xa5 trods af forn\xc3\xa6rmelser, bandeord og tvivlsomme gestuser, blev Danmarks Radio aldrig straffet af organisationen bag ESC; European Broadcasting Union (EBU). Det skal bem\xc3\xa6rkes at EBU i 2003 truede med at fjerne bandet T.A.T.u.s optr\xc3\xa6den, idet et lesbisk kys indgik i deres s\xc3\xa6dvanlige sceneoptr\xc3\xa6den.'